# Yannik er bon garçon

Oberennoù damheñvel pe handelvoù all zo ivez, gwelout Yannig ar Bon-garçon.
| ◄ Jannett er Vraw | Yannik er bon garçon | Er plah iouank tromperéz  ► |
* 1. — Ur marhadour iouank, Yannik er Bon Garçon,
* E zou deit te Bondi ag er guér a Lyon ; (bis).
* 2. — E zou deit te Bondi de foér kalon-gouian,
* Eid prenein en éhen hag er ronsed guèlan.
* 3. — Ansei gouni guet-ai é foér er Guemené :
* Allas ! é léh gouni e oé kollein e hré.
* 4. — P’en doé groeit é foéraj, p’en doé groeit é varhad,
* Aveid tremen en noz, é klaskas un ti mat.
* 5. — — Ha d’oh bonjour hostiz, hostiz hag hostiéz,
* Én hostaleri-men e mès lojet liés.
* 6. — Mœz en dud a nehi, me gred, e zou chanjet,
* Matèhig Marguerit, ah ! honnèh n’en dé quet.
* 7. — Me zou ur marhadour deit t’er foér de Bondi :
* Ha hui em lojehé én hou c’hostaleri ?
* 8. — —Ya, sur dénig iouank, lojet mat e vehèt,
* Hui hou pou de zaibrein er péh e garehèt ;
* 9. — Hui hou pou de zaibrein er péh e garehèt,
* Hag er gulé guèlan ér gambr e choéjehèt ;
* 10. — Hag er gulé guèlan ér gambr e choéjehèt,
* Ha matèh d’hou chervij ’n’hani e larehèt.
* 11. — — Mar em bé mé matèh en hani e larein,
* Matèhig Marguerit em bou d’em chervijein.
* II.
* 12. — Pe oé daibret er goén, doh en daul distalet,
* Er marhadour é gambr en dès bet goulenet.
* 13. — Matèhig Marguerit, allum té er goleu,
* Ha ra d'en dén iouank er choéj ag er hampreu.
* 14. — Er marhadour iouank, pe oé é choéj é gambr
* E soné ker joéius gued ur flaouit argand !
* 15. — E soné ker joéius gued ur flaouit argand
* Mé ré d’é galon beur en ol koutantemant.
* 16. — Matèhig Marguerit é hobér é hulé,
* Er selé taul ha taul ha hi e huanadé.
* 17. — — Matèhig Marguerit, d’ein mé é larehèt,
* Perac é huanadet kel liés m’em selet ?
* 18. — — Yannik er Bon-Garçon, hou trompein ne fal quet :
* Bout zou ur hléan nueah édan hou trespenet ;
* 19. — Bout zou ur hléan nueah édan hou trespenet,
* N’en dé quet hoah torchet a lahein en drived ;
* 20. — N’en dé quet hoah torchet a lahein en drived,
* Yannik er Bon Garçon hui e vou er biarved.
* 21. — Matèhig Marguerit, sauv té d’ein m'em buhé,
* M’ha lakei pevedik ar bemp kand skoet nehué.
* 22. — — Mé ne houlenan quet hou eur nag hou argand,
* Nameid ur gonz hemb quin a hou fidélemant.
* 23. — — Matèhig Marguerit, hou trompein ne fal quet :
* N’en dès chet hoah tri miz mé on bet èrèdet.
* 24. — Me mès tri brér er guér, dishanval doh-ein mé ;
* Matèhig Marguerit, hui pou ’r choéj a nehai.
* III
* 25. — Kentèh Margueritig, ag er gambr e zichen,
* E retorn doh hé mistr, ha guet-ai e houlen ;
* 26. — — Me mestr ha me mestréz, chetui daibret me hoén
* Ha golhet me lestri, petra e hrein mé kin ?
* 27. — — Matèhig Marguerit, dès té gued-n-emb d’el hlué
* De sekour d’emb lahein en dénig iouank-sé.
* 28. — — Me mestr ha me mestréz, n’hou pehé quet regret
* Lahein un dén iouank e zou é kreiz é oed ?
* 29. — Me mestr ha me mestréz, gorteit ahoel kreiz-noz
* Ma vou en dén iouank é kemér é repoz.
* 30. — Ean zou iouank ha kriw, ean hellou hum zihuen,
* Ha digass dré en trouz en dud ag el lézen.
* 31. — Matèhig Marguerit quei té én ha hulé,
* A pe huichehemb d’id te sawou bean nezé.
* 32. — Matèhig Marguerit n’en das quet d’hé gulé,
* Mœz doh er marhadour d’er gambr d’el lein e hié.
* 33. — — Yannik er Bon Garçon taulet hui hou poteu,
* Querhet hemb gobér trouz diar hou semelleu.
* 34. — Querhet hemb gobér trouz diar hou semelleu ;
* É ma hou marh ér méz ha hou pistoledeu ;
* 35. — Ha hou pistoledeu ha hou malig vihan,
* Ha hi karguet a eur, a eur hag a argand.
* 36. — Er marhadour iouank hag er plahig nezé
* E ridas d’er beanan d’avertis gard er Roué.
* 37. — Digoret t’emb en or, hostiz hag hostiéz :
* Ni zou ni gard er Roué, n’hun lausket quet ér méz.
* 38. — Matèhig Marguerit, saill bean ag a hulé,
* Quei de zigor en or de soudardet er Roué !
* 39. — Penaus vou d’ein digor en or de dud er Roué,
* A p’en don gued Yannik ar gain é hakené ?
* 40. — Matèhig Marguerit, a p’hum behé gouiet,
* E oé hui er guetan hum behé bet lahet.
* 41. — Ha p’hum behé lamet gued-n-oh hui hou puhé,
* Ne véemb quet bremen tré déourn tud er Roué.
* 42. — Kentéh en neu hostiz d’er prizon zou stleijet,
* Hag a berh er justis ou deu é oen krouguet.
* 43. — Elsen ou dès paiet kement a dorfœteu
* Ou dès bet, hemb truhi, groeit eid dastum madeu.